Here is a page extracted from Wikipedia that may contain CSS, HTML, and a lot of unformatted text.

Title: Cabronciello
Content: Cabronciello (Cabroncillo en castellano) estió una aldeya de la Comunidat de Teruel situada en l'actual termin municipal de Río Deva. Ye despoblau dende fa sieglos.

Toponimia 
En la versión de lo "Fuero de Teruel" de 1565 transcrita por Gil de Luna en castellano y impresa en Valencia s'escribe encara Cabronciello en la suya forma aragonesa.

Historia 
Lo lugar y castiello de Cabronciello apareixen en las fuents historicas a vegadas en relación con la comanda de Villel y a vegadas en relación a la Comunidat de Teruel. En 1294 lo rei Chaime II d'Aragón vedó de tot la caza mayor en los monts de Cabronciello.

En l'anyo 1306 bi habió un litichio territorial entre lo concello de Teruel y los templers y Cabronciello fue ocupau por los templers de la Comanda de Villel.

En la primera mitat de lo sieglo XIV yera propiedat de los hespitalers de la Castellanía d'Amposta, los textos hespitalers se refieren a Cabronciello como una propiedat suya en lo contexto d'una invasión castellana:

Lo 24 de chunio de 1358 lo comandador de Villel Fortún Gonçálvez d'Heredia ordenó fer reparar las fortificacions de los castiellos de Libros y Cabronciello.
 
Cabronciello figura oficialment como aldeya de la Comunidat de Teruel por lo menos dende lo 12 d'abril de 1429, cuan lo rei Alifonso V adhibe a lo patrimonio reyal todas las aldeyas d'esta comunidat.

Cabronciello se despobló a fins de la Edat Meya, y por ixo ya no figura en lo fogache de 1495. Los suyos habitadors s'heban transladau a Río Deva bel tiempo antes.

En un texto de 1821 escrito en castellano nombran La Partida del Cabroncillo como part de lo termin de Río Deva, en la Comanda de Villel:

Puestos d'intrés 
Castiello de Cabronciello: no en queda que enrunas.

Referencias 

Despoblaus d'a provincia de Teruel
Lugars de Río Deva